b'\n_START_ARTICLE_\nALGOL\n_START_PARAGRAPH_\nALGOL (prescurtare de la ALGOrithmic Language) este un limbaj de programare adecvat scrierii algoritmilor. A fost realizat \xc3\xaen 1959, dar cea mai r\xc4\x83sp\xc3\xa2ndit\xc4\x83 versiune este ALGOL-60, care a fost adoptat\xc4\x83 \xc3\xaen cadrul unei conferin\xc8\x9be interna\xc8\x9bionale de la Paris \xc8\x99i a fost perfec\xc8\x9bionat\xc4\x83 de speciali\xc8\x99ti de la International Federation for Information Processing (IFIP)._NEWLINE_ALGOL era utilizat pe calculatoare numerice mari. Pentru calculatoare numerice mici a fost realizat\xc4\x83 versiunea SUBSETALGOL-60 (la care au contribuit \xc8\x99i speciali\xc8\x99ti rom\xc3\xa2ni).'